Diari Oficial de la Generalitat Valenciana


Sumari del DOGV 4333, del 11-09-2002 (2002/9538)

Bases específiques per a cobrir una plaça d'intendent principal de la policia local.
------------------------------------------------------------------------------------

### Dades del document

Número de DOGV
:   4333

Data del DOGV
:   11-09-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/9538


Data del document
:   28-08-2002

Organisme emissor
:   Ajuntament de Sueca

Tipus de document
:   Convocatòria

Descriptors 

:   * Sueca
    * policia
    * administració local
    * concurs administratiu

Bases específiques per a cobrir una plaça d'intendent principal de la policia local. [2002/F9538]
  
La Comissió de Govern, en sessió celebrada el dia 13 d'agost de l'any en curs, va aprovar les bases específiques per a cobrir una plaça d'intendent principal de la policia local, que tot seguit s'especifica, vacant en la plantilla de personal vigent i inclosa en l'oferta pública d'ocupació de 2001, i que s'unixen com a annex XI, formant un cos únic, a les bases generals, aprovades per la Comissió de Govern en sessió de data 25 de febrer de 2002, i publicades íntegrament en el Diari Oficial de la Generalitat Valenciana número 4.219, de 2 d'abril de 2002, i el Butlletí Oficial de la Província de València número 69, de 22 de març de 2002.
  
Sueca, 28 d'agost de 2002.- L'alcalde: Alfredo Guillem Contreras.
  
Annex XI
  
Una plaça d'intendent principal
  
Naturalesa: funcionari de carrera
  
Escala: administració especial
  
Subescala: servicis especials
  
Classe: policia local
  
Grup: A. Complement de destinació: A 28
  
Titulació exigida: llicenciatura universitària o equivalent
  
Forma de provisió: oposició lliure.
  
Drets d'examen: 240 euros.
  
Fase d'oposició
  
Consistirà en la realització d'un exercici únic, de caràcter obligatori, comprensiu de les següents proves selectives:
  
A) Proves selectives. Les proves de la fase d'oposició per a la categoria d'intendent principal constaran com a mínim de les següents proves:
  
- 1ª Prova psicotècnica
  
Consistirà en la superació dels exercicis o proves psicotècniques aptitudinals i de personalitat que es determinen reglamentàriament. La superació d'estes proves en els municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa de sis mesos des de la seua realització i eximirà durant este període l'aspirant.
  
- 2ª Prova d'aptitud física
  
Consistirà en la superació de les proves d'aptitud física que pose de manifest la capacitat per a l'exercici del lloc de treball, el contingut i marques mínimes de les quals seran, almenys, les següents i segons el quadre d'edats:
  
Barem d'edats masculí
  
Quadre d'edats 1 2 3
  
Fins a 30 anys 4,20'' 3,75 m 60''
  
De 31 a 35 anys 4,50'' 3,50 m 1,10''
  
De 36 a 40 anys 5,30'' 3,25 m 1,30''
  
De 41 a 45 anys 1.500 m 3,00 m 1,30''
  
De 46 a 50 anys 1.300 m 2,75 m 1,40''
  
Més de 50 anys 1.200 m 2,40 m 1,55''
  
Barem d'edats femení
  
Quadre d'edats 1 2 3
  
Fins a 30 anys 4,50'' 3,10 m 1,10''
  
De 31 a 35 anys 5,20'' 2,90 m 1,20''
  
De 36 a 40 anys 6,00'' 2,70 m 1,35''
  
De 41 a 45 anys 1.300 m 2,50 m 1,45''
  
De 46 a 50 anys 1.200 m 2,30 m 1,55''
  
Més de 50 anys 1.000 m 2,10 m 2,10''
  
2. Proves
  
2.1. Cursa de resistència: 1.000 metres.
  
2.2. Salt de longitud amb cursa.
  
2.3. Natació: 50 metres.
  
La qualificació d'este exercici serà d'apte o no apte, i caldrà superar com a mínim dos de les proves per a ser declarat apte.
  
La superació d'esta prova tindrà una validesa de quatre anys des de la seua realització, amb independència de l'edat de l'aspirant, i quedaran exempts de realitzar-la aquells que en el període esmentat l'hagen superat.
  
3. Qüestionari de cultura policial
  
Consistirà en la contestació correcta per escrit, d'un qüestionari de 150 preguntes, amb quatre respostes alternatives, només una d'estes serà certa, sobre els temes que constituïxen el temari recollit en l'annex corresponent a la categoria d'intendent principal, contemplat en l'Orde d'1 de juny de 2001, de la Conselleria de Justícia i Administracions Públiques, de desenvolupament del Decret 88/2001, per la qual s'aproven les bases i criteris uniformes per a la selecció, promoció i mobilitat de les policies locals de la Comunitat Valenciana. La duració d'este exercici no podrà ser superior a una hora i 30 minuts.
  
La qualificació d'este exercici serà de 0 a 10 punts, i s'ha d'obtindre's un mínim de 5 punts per a superar-lo. En tot cas, s'establiran procediments de penalització per les respostes errònies.
  
4. Coneixement de valencià
  
Els municipis de predomini lingüístic valencià, segons la Llei 4/1983, de 23 de novembre, de la Generalitat Valenciana, d'Ús i Ensenyament del Valencià, inclouran un exercici consistent en una traducció del valencià al castellà, i viceversa, d'un text proposat pel tribunal en un temps a determinar. Este exercici es qualificarà de 0 a 4 punts i no serà eliminatori.
  
5. Reconeixement mèdic
  
Consistirà a superar un reconeixement mèdic, d'acord amb el quadre d'exclusions mèdiques que es determine reglamentàriament. La superació d'esta prova, homologada expressament per l'IVASP, tindrà una validesa de sis mesos des de la seua realització, i quedaran exempts de passar-la els que en este període l'hagen superat, sempre que no es produïsquen malalties que, a juí del tribunal mèdic, justifiquen de tornar-les a realitzar.
  
6. Coneixement del temari
  
6.1. Tema de composició
  
Consistirà en el desenvolupament d'un tema d'actualitat i coneixement general, relacionat amb els epígrafs que integren el temari respectiu, elegit pel tribunal, l'extensió del qual no podrà ser inferior a tres folis ni excedir de sis, a una sola cara, a fi de valorar la lògica de l'exposició i coneixements sobre el temari per part de l'aspirant. Este exercici, a elecció del tribunal, podrà ser llegit en sessió pública per l'aspirant.
  
La qualificació d'este exercici serà de 0 a 10 punts, i per a superar-lo s'haurà d'obtindre un mínim de 5 punts.
  
6.2. Memòria projecte
  
Consistirà en la presentació, exposició i defensa oral durant un temps màxim d'una hora i 30 minuts, d'un estudi inèdit sobre organització, problemàtica, funcions i servicis del cos de policia local en un municipi amb una població d'igual o semblant a la del municipi convocant. Esta memòria projecte haurà d'aportar-se per escrit en el moment de presentació de instàncies en sobre tancat i segellat, i haurà de tindre una extensió mínima de seixanta i màxima de setanta-cinc fulls, grandària DIN A-4 mecanografiats a doble espai i a una sola cara. Durant l'exposició el tribunal podrà formular totes les preguntes o aclariments que considere oportunes.
  
La qualificació d'este exercici serà de 0 a 10 punts, i es necessitarà un mínim de 5 punts per a superar-lo.
  
6.3. Desenvolupament del temari
  
Consistirà en el desenvolupament per escrit durant un temps màxim de dos hores, de dos temes elegits per l'aspirant d'entre quatre extrets per sorteig o a proposta del tribunal, dels continguts en el temari per a la categoria d'intendent principal. Els temes seran llegits en sessió pública davant del tribunal, que podrà formular les preguntes o aclariments que sobre estos considere oportunes. Es valorarà la claredat d'idees, la facilitat d'expressió i el coneixement sobre els temes exposats.
  
La qualificació d'este exercici serà de 0 a 10 punts, i per a superar-lo, s'haurà d'obtindre un mínim de 5 punts.
  
6.4. La valoració dels exercicis de desenvolupament del temari s'efectuarà per l'obtenció de la mitjana aritmètica de les qualificacions de cada un dels membres del tribunal de selecció, i cal rebutjar als efectes d'obtenció de la qualificació totes les puntuacions màximes i mínimes quan entre estes existisca una diferència de 4 punts o més, i servirà, si és procedent, com a referència la puntuació màxima obtinguda.
  
7. Redacció d'informe
  
Consistirà en la redacció d'un informe amb proposta de resolució sobre un supòsit pràctic extret a l'atzar d'entre els tres que plantejarà el tribunal, immediatament abans del començament l'exercici, relatiu a les tasques administratives pròpies de les funcions assignades a la plaça objecte de la convocatòria.
  
El tema que s'extraga a l'atzar serà comú a tots els opositors.
  
Este exercici tindrà una duració màxima de dos hores.
  
Durant el desenvolupament de l'exercici els aspirants podran en tot moment fer ús dels textos legals, col·leccions de jurisprudència i llibres de consulta dels quals acudisquen proveïts, en suport de paper.
  
En este exercici es valorarà fonamentalment la capacitat de raciocini, la sistemàtica en el plantejament i formulació de conclusions, així com el coneixement i adequada interpretació de la normativa aplicable
  
La qualificació d'este exercici serà de 0 a 10 punts, i s'ha d'obtindre un mínim de 5 punts per a superar-lo.
  
B) Temari
  
El contingut del temari serà el corresponent a la categoria d'intendent principal, contemplat en l'Orde d'1 de juny del 2001, de la Conselleria de Justícia i Administracions Públiques, de desenvolupament del Decret 22/2001, del Govern Valencià, de 24 d'abril del 2001, per la qual s'aproven les bases i criteris uniformes per a la selecció, promoció i mobilitat de les policies locals de la Comunitat Valenciana, escala superior, categories d'intendent general i intendent principal.
  
Categoria del tribunal